49 elever fra 5., 6. og 7. klasse på Koldby Skole i Thy fik tirsdag formiddag afbrudt undervisningen ganske brat, da en brand skabte kraftig røgudvikling og omkring skolen. Det skriver TV MidtVest. Branden opstod klokken 10 om formiddagen, oplyser tv-stationen, formentlig i en papirautomat. Efterfølgende bredte ilden sig til tagkonstruktionen i fløjen, hvor toilettet lå. Heldigvis fik beredskabet hurtigt ilden under kontrol, så de over middag kunne forlade skolen igen. - Der er ingen tilskadkeomne og ingen panik. Vi fik hurtigt sendt børnene ud, siger afdelingsleder Dorte Bach Olesen fra Koldby Skole til TV MidtVest. Skolen har i alt 138 elever.
En mindre brand på Koldby Skole i Thy udviklede så kraftig røg tirsdag formiddag, at elever måtte evakueres.